**Likumprojekta „Grozījumi Dzelzceļa likumā”**

sākotnējās ietekmes novērtējuma ziņojums (anotācija)

|  |
| --- |
|  Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Dzelzceļa likumā” (turpmāk – Likumprojekts) mērķis ir nodrošināt pārvaldes un sabiedrisko kārtību dzelzceļa nozarē, kā arī atturēt personas no pārkāpumu izdarīšanas šajā jomā.Dzelzceļa likumu ir nepieciešams papildināt ar normām, kas izriet no Latvijas Administratīvo pārkāpumu kodeksa (turpmāk – LAPK) 109., 110., 110.1 un 110.2 pantiem, kuros noteikti sodi par pārkāpumiem dzelzceļa satiksmes, uzturēšanas un izmantošanas jomā. Likums stājas spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta 2014.gada 22.aprīļa sēdes (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts;
2. Ministru kabineta 2016. gada 13. decembra sēdes (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2. punkts;
3. Ministru kabineta 2018. gada 18. decembra sēdes (prot. Nr.60, 98.§) „Informatīvais ziņojums „Nozaru administratīvo pārkāpumu kodifikācijas ieviešanas sistēmas īstenošana”” 2. punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Latvijā administratīvo pārkāpumu procesuālās un materiālās tiesību normas nosaka LAPK. Ar Ministru kabineta 2013. gada 4. februāra rīkojumu Nr.38 „Par Administratīvo sodu sistēmas attīstības koncepciju” (turpmāk- rīkojums) tika atbalstīti administratīvo sodu sistēmas attīstības koncepcijas kopsavilkumā ietvertie risinājumi, tostarp nozaru administratīvo pārkāpumu kodifikācija. Ievērojot rīkojuma 3. punktu un līdz šim konstatētos administratīvos pārkāpumus dzelzceļa satiksmes uzturēšanas un izmantošanas jomā, tika izvērtēts esošo administratīvo pārkāpumu sastāvs atkarībā no nodarījuma bīstamības, sabiedriskā kaitīguma, nodarījuma sekām, tā aktualitātes un attiecināmības uz publiski tiesiskajām attiecībām. Administratīvo sodu sistēmas attīstības koncepcijas ieviešanai 2018. gada 25. oktobrī Saeimā ir pieņemts Administratīvās atbildības likums, kas nosaka administratīvo pārkāpumu procesuālās normas, kā arī administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā. Atbilstoši informatīvo ziņojumu 2. punktam atbildīgajām ministrijām (institūcijām) jāizstrādā grozījumi nozares likumos vai jāizstrādā jauni likumprojekti, kuros iekļaujami attiecīgās nozares administratīvo pārkāpumu sastāvi, kā arī jānosaka kompetentā institūcija, kurai būs piekritīga soda piemērošana. Līdz ar Administratīvās atbildības likumu un grozījumiem nozaru likumos, kas noteiks attiecīgo nozaru administratīvo pārkāpumu sastāvus un kompetenci soda piemērošanā, spēkā stāšanās brīdi - LAPK zaudēs spēku.Ar Likumprojektu Dzelzceļa likums ir papildināts ar aizlieguma normām (17. panta piektā un sestā daļa, 36.1 panta piektā un sestā daļa, 38. panta trešā daļa), kuru pārkāpumi ir ietverti LAPK 109. un 110. pantā paredzēto administratīvo pārkāpumu sastāvos. Likumprojekts papildina Dzelzceļa likuma 17. pantu ar piekto daļu, kas noteic aizliegumu novietot uz dzelzceļa sliežu ceļiem priekšmetus, kas var traucēt dzelzceļa satiksmi, un aizliegumu - bez dzelzceļa infrastruktūras pārvaldītāja atļaujas novietot tuvāk par 2,5 m no sliežu ceļa malējās sliedes materiālus vai priekšmetus, kas var traucēt vai apgrūtināt dzelzceļa satiksmi. Par priekšmetu, kas var traucēt dzelzceļa satiksmi, likšanas uz dzelzceļa ceļiem aizlieguma pārkāpumu, ir paredzēts administratīvais sods Likumprojekta 6. pantā ietvertajā 44. panta ceturtajā daļā, kurā ir iekļauts LAPK 109. panta ceturtās daļas administratīvā pārkāpuma sastāvs. Likumprojekta 6. pantā ietvertā 44. panta trešā daļa paredz administratīvo sodu par Likumprojekta 1. pantā ietvertā 17. panta piektajā daļā noteiktā aizlieguma bez dzelzceļa infrastruktūras pārvaldītāja atļaujas novietot tuvāk par 2,5 m no sliežu ceļa malējās sliedes materiālus vai priekšmetus, kas var traucēt vai apgrūtināt dzelzceļa satiksmi, pārkāpumu. Norma un atbilstošais administratīvā pārkāpuma sastāvs Likumprojektā ir iestrādātas pēc VAS “Latvijas dzelzceļš” lūguma, jo normā noteiktais 2,5 m attālums no sliežu ceļa malējās sliedes ir standartā LVS 282:2015 “Dzelzceļa būvju tuvinājuma un ritošā sastāva gabarīti” noteiktais attālums, par kuru tuvāk var atrasties tikai būves un ierīces, kas tieši mijiedarbojās ar dzelzceļa ritošo sastāvu. Novietojot materiālus vai priekšmetus tuvāk par šo attālumu no dzelzceļa mālējās sliedes, ir iespējama to sadursme ar vilcienu, kas var novest pie vilciena avārijas. Administratīvā pārkāpuma sastāvs netiek ierobežots ar konkrēti nosauktiem priekšmetu veidiem, jo nav iespējams paredzēt, kāds priekšmets vai materiāls varētu tikt novietots pārāk tuvu sliedēm. Likumprojekts papildina Dzelzceļa likuma 17. pantu ar sesto daļu, kas noteic aizliegumu dzīt dzīvniekus neatļautā vietā dzelzceļa zemes nodalījuma joslā vai ganīt dzīvniekus dzelzceļa zemes nodalījumu joslā bez dzelzceļa infrastruktūras pārvaldītāja atļaujas, par šo pārkāpumu paredzot administratīvo sodu Likumprojekta 6. pantā ietvertajā 44.panta pirmajā daļā, kurā ir iekļauts LAPK 109. panta otrās daļas administratīvā pārkāpuma sastāvs.Likumprojekta 2. pantā ietvertā 36.1 panta piektā daļa noteic aizliegumu patvaļīgi aiztaisīt vilciena sastāvā ietilpstošo vagonu bremžu maģistrāles gala krānu vai patvaļīgi apturēt vilcienu ar trauksmes bremzi, atvienojot bremžu gaisa maģistrāli vai citādā veidā un par šo pārkāpumu ir paredzēts administratīvais sods Likumprojekta 6.pantā ietvertajā 45.panta pirmajā daļā, kurā ir iekļauts LAPK 110. panta otrās daļas administratīvā pārkāpuma sastāvs. Savukārt Likumprojekta 2. pantā ietvertā 36.1 panta sestā daļā noteic aizliegumu braukt ritošā sastāvā tam neparedzētās vietās un izkāpt vai iekāpt vilcienā tā kustības laikā, un par šo pārkāpumu ir paredzēts administratīvais sods Likumprojekta 6. pantā ietvertajā 45. panta otrajā daļā, kurā ir iekļauts LAPK 110. panta piektās daļas administratīvā pārkāpuma sastāvs.Likumprojekta 3. pantā ietvertā 38. panta trešā daļa noteic aizliegumu iet pa dzelzceļa sliežu ceļiem, šķērsot tos ārpus norādītajām vietām, vai šķērsot dzelzceļa pāreju, ja ir aizliedzošs signāls, un par šo pārkāpumu ir paredzēts administratīvais sods Likumprojekta 6. pantā ietvertajā 44. panta otrajā daļā, kurā ir iekļauts LAPK 109. panta piektās daļas administratīvā pārkāpuma sastāvs.Likumprojekta 3. pantā ietvertais 36.3 pants noteic aizliegumu bez dzelzceļa signālierīces turētāja atļaujas izmainīt dzelzceļa signālierīču rādījums, tās pārvietot vai aizsegt, un par šo pārkāpumu ir paredzēts administratīvais sods Likumprojekta 6. pantā ietvertajā 44.panta sestajā daļā, kurā daļēji ir iekļauts LAPK 109. panta pirmās daļas administratīvā pārkāpuma sastāvs. LAPK 109. panta pirmajā daļā ir paredzēta administratīvā atbildība par dzelzceļa sliežu ceļu, meža aizsargstādījumu, sniega aizsargu vai citu ceļa objektu, kā arī signalizācijas vai sakaru būvju vai iekārtu bojāšanu. Savukārt Krimināllikuma 258. pantā ir paredzēta kriminālatbildība par šādu darbību, ja tās rezultātā šie objekti kļuvuši nederīgi ekspluatācijai, vai ja šādas darbības izraisījušas traucējumus dzelzceļa transporta darbā. Tādēļ Likumprojekts paredz 6. pantā ietvertajā 44. panta sestajā daļā pārņemt tikai LAPK 109. panta pirmās daļas administratīvā pārkāpuma sastāva daļu attiecībā uz neatļautām darbībām ar dzelzceļa signālierīcēm, kuras nav kvalificējams pēc Krimināllikuma 258. panta. Likumprojekta 5. pantā ietvertajā 39. panta sestajā daļā veikti redakcionāli precizējumi. Likumprojekta 6. pants Dzelzceļa likumu papildina ar VIII nodaļu „Administratīvie pārkāpumi dzelzceļa satiksmes drošības jomā un kompetence administratīvo pārkāpumu procesā”, iekļaujot tajā LAPK 109., 110.un 110.2 pantā noteikto administratīvā pārkāpuma sastāvu. Dzelzceļa likuma VIII nodaļa papildina Dzelzceļa likumu ar 44. pantu, kurā noteikti administratīvie sodi par dzelzceļa drošas ekspluatācijas apdraudēšanu, 45. pantu, kurā noteikti sodi par dzelzceļa transporta līdzekļu lietošanas noteikumu pārkāpšanu, 46. pantu, kurā noteikts sods par dzelzceļa tehniskās ekspluatācijas noteikumu pārkāpšanu, un 47. pantu, kurā noteikta kompetence sodu piemērošanā. Likumprojekta 6. pantā ietvertais 44. pants noteic administratīvos sodus par dzelzceļa drošu ekspluatāciju apdraudošām darbībām:1. pirmajā daļā par dzīvnieku dzīšanu neatļautā vietā dzelzceļa zemes nodalījuma joslā (teritorijā, kur atrodas dzelzceļa infrastruktūras objekti un kurā notiek vilcienu satiksme) vai par neatļautu dzīvnieku ganīšanu dzelzceļa zemes nodalījumu joslā, kas var izraisīt dzīvnieku un vilcienu sadursmi vai dzelzceļa infrastruktūras bojājumus, kas ir Likumprojekta 1.pantā ietvertās 17. panta sestās daļas prasības pārkāpums (LAPK 109. panta otrā daļa);
2. otrajā daļā par Likumprojekta 4. pantā ietvertā 38. panta trešās daļas prasību pārkāpumu - dzelzceļa sliežu ceļu šķērsošanu ārpus norādītajām vietām, dzelzceļa pāreju šķērsošanu, ja ir aizliedzošs signāls, vai iešanu pa sliežu ceļiem (LAPK 109. panta piektā daļa);
3. trešajā daļā par priekšmetu, kas var traucēt vai apgrūtināt dzelzceļa satiksmi, novietošanu tuvāk par 2,5 m no sliežu ceļa malējās sliedes bez dzelzceļa infrastruktūras pārvaldītāja, kas ir Likumprojekta 1. pantā ietvertā 17. panta piektās daļas prasības pārkāpums;
4. ceturtajā daļa par priekšmetu likšanu uz dzelzceļa sliežu ceļiem, kas var traucēt dzelzceļa satiksmi, kas ir Likumprojekta 1. pantā ietvertā 17.panta piektās daļas prasības pārkāpums (LAPK 109. panta ceturtā daļa);
5. piektajā daļā par patvaļīgu iekļūšanu apsargātā dzelzceļa objektā, kas ir dzelzceļa infrastruktūras objekti, kuru teritorija - paaugstinātas bīstamības josla - var tikt izmantota prettiesiskām darbībām, radot apdraudējumu cilvēku dzīvībai un veselībai, videi, kā arī dzelzceļa satiksmes drošībai, un kuriem ar drošības iestādēm normatīvajos aktos noteiktā kārtībā saskaņots drošības pasākumu kopums, piemēram, dzelzceļa tilti pār Daugavu un kas ir Likumprojekta 4. pantā ietvertā 38.panta trešās daļas prasības pārkāpums;
6. sestajā daļā par Likumprojekta 3. pantā ietvertajām 36.3 panta noteiktajām prasībām (aizlieguma bez dzelzceļa signālierīces turētāja atļaujas mainīt dzelzceļa signālierīču rādījumu, tās pārvietot vai aizsegt) pārkāpumu (LAPK 109. panta pirmā daļa).

Likumprojekta 6. pantā ietvertajā 45. pantā ir noteikti administratīvie sodi par Likumprojekta 2. pantā ietvertā 36.1 panta piektās un sestās daļas prasību pārkāpšanu:1. pirmajā daļa par neatļautu vilciena apturēšanu izmantojot tā bremžu sistēmu (LAPK 110. panta otrā daļa);
2. otrajā daļā par braukšanu neatļautās vietās vilcienā vai par izkāpšanu un iekāpšanu vilcienā tā kustības laikā (LAPK 110. panta piektā daļa).

Likumprojekta 6. pantā ietvertajā 46. pantā ir noteikts LAPK 110.2 pantā paredzētais administratīvā pārkāpuma sastāvs, kas nosaka atbildību par Ministru kabineta 2010. gada 3. augusta noteikumu Nr.724 „Dzelzceļa tehniskās ekspluatācijas noteikumi” neievērošanu (Dzelzceļa likuma 36. panta prasības). Likumprojektā 6. pantā ietvertajā 47. pantā ir noteikta kompetence sodu piemērošanā. Administratīvā pārkāpuma procesu par Likumprojekta 6.pantā ietvertā 44. panta trešajā, sestajā daļā un 46. pantā minētajiem pārkāpumiem veic Valsts dzelzceļa tehniskā inspekcija, bet par šā likuma 44. panta pirmajā, otrajā, ceturtajā, piektajā daļā un 45. pantā minētajiem pārkāpumiem - Valsts policija.Ņemot vērā nodarījumu aktualitāti un nepieciešamību atturēt sabiedrības locekļus no tādu pārkāpumu izdarīšanas, kas saistīti ar Likumprojekta 3. pantā ietvertā 36.3 pantā noteiktajām prasībām (aizlieguma bez dzelzceļa signālierīces turētāja atļaujas mainīt dzelzceļa signālierīču rādījumu, tās pārvietot vai aizsegt) pārkāpumu, tiek palielināts Likumprojekta 6. pantā ietvertā 44. panta sestajā daļa noteiktais naudas sods, salīdzinot ar LAPK 109. panta pirmajā daļā paredzēto. Šāds naudas soda apmērs ir paredzēts LAPK 140. pantā līdzīgā gadījumā par autoceļa zīmju, luksoforu vai citu ceļu satiksmes organizācijas tehnisko līdzekļu patvaļīgu noņemšanu vai uzstādīšanu.Naudas soda apmērs palielināts arī Likumprojekta 6. pantā ietvertajā 44.panta otrajā daļā, salīdzinot ar LAPK 109. panta piektajā daļā noteikto, jo dzelzceļa sliežu šķērsošana neatļautās vietās, tāpat arī dzelzceļa pāreju šķērsošana gadījumos, kad deg aizliedzošais signāls, un iešana pa sliežu ceļiem ir aktuāla problēma, kas rada draudus dzelzceļa satiksmes drošībai un kārtībai, apdraud cilvēku dzīvību un veselību (pārsvarā uzbraukšanas gadījumi ir saistīti ar smagiem veselības bojājumiem vai letālām sekām) un privātpersonu un dzelzceļa nozares uzņēmumu mantai. Vilcienam, veicot pēkšņo bremzēšanu, tiek bojāti gan sliežu ceļi, gan ritošais sastāvs un to atjaunošana prasa ievērojamus resursus, tāpat šādi bremzēšanas gadījumi var radīt kustības organizācijas izmaiņās, kas arī rada zaudējumus dzelzceļa pārvadājumu procesā iesaistītajiem subjektiem. Pēdējos trijos gados VAS “Latvijas dzelzceļš” statistika rāda, ka gada laikā notiek 70 līdz 100 gadījumi, kuros vilciena vadītājam vilciens ir nekavējoties jāaptur (pēkšņā bremzēšana), lai novērstu uzbraukšanu cilvēkam. Arī Likumprojekta 6. pantā ietvertajā 45. pantā ir palielināts naudas soda apmērs, salīdzinot ar LAPK noteikto, jo šādi nodarījumi ir aktuāls un var radīt smagas sekas personu veselībai un dzīvībai, kā arī daļādzelzceļa objektu veselumam. Atbilstoši Latvijas Administratīvo pārkāpumu kodeksa pastāvīgās darba grupā nolemtajam Likumprojekta 6. pantā ietvertajā 46. pantā ir palielināts naudas sods par Ministru kabineta 2010 gada 3. augusta noteikumu Nr.724 “Dzelzceļa tehniskās ekspluatācijas noteikumi” pārkāpumu.Likumprojektā iekļautā Dzelzceļa likuma un LAPK normu salīdzinošā pārņemšanas tabula:

|  |  |
| --- | --- |
| LAPK | Dzelzceļa likums |
| 109.panta pirmā daļa | 44. panta sestā daļa. |
| 109. panta otrā daļa.  | 44. panta pirmā daļa. |
| 109. panta trešā daļa  | 46. pants. Ministru kabineta 2010.gada 3.augusta noteikumu Nr.724 “Dzelzceļa ekspluatācijas noteikumi” 327. punkta pārkāpums. |
| 109. panta ceturtā daļa. | 44. panta ceturtā daļa. |
| 109. panta piektā daļa.  | 44. panta otrā daļa. |
| 109. panta sestā daļa.  | Nav nepieciešams pārņemt. Tiks regulēta kā vispārīga norma likumprojektā “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” (pieņemts Ministru kabinetā 2019.gada 4.jūnijā, TA-748) attiecībā uz informācijas nesniegšanu iestādei. |
| 109. panta pirmā daļa. | 44. panta sestā daļa. |
| 110. panta otrā daļa. | 45. panta pirmā daļa. |
| 110. panta trešā daļa. | Nav nepieciešams pārņemt, jo to noteiks likumprojekts “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” (pieņemts Ministru kabinetā 2019.gada 4.jūnijā, TA-748).  |
| 110. panta ceturtā daļa. | Netiek pārņemtaValsts policijai ir maza iespēja fiksēt šādus argumentus un saskaņā ar likumā “Par pašvaldībām” 15. panta 1.punktu un Atkritumu apsaimniekošansa likumā 8. panta pirmo daļu, pašvaldības ir atbildīgas par sadzīves atkritumu apskaimniekošanas pasākumiem. Lai nodrošinātu teritorijas uzkopšanu un uzturēšanu, pašvaldības saskaņā ar likumu “Par pašvaldībām” izdod saistošos noteikumus, paredzot administratīvo atbildību par to pārkāpšanu. Šos pašvaldības saistošos noteikumus jāievēro arī dzelzceļa zemes nodalījuma joslā, tādējādi tiek kontrolēta teritoriju uzturēšana un sodītas personas par lielāko daļu piegružošanas gadījumu. |
| 110. panta piektā daļa. | 45. panta otrā daļa. |
| 110.1 pants. | Netiek pārņemta. Nav bijusi nepieciešamība pielietot praksē. |
| 110.2 pants. | 46. pants. |
| 110.5 pants. | Netiek pārņemta.Likumprojekta “Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā” (pieņemts Ministru kabinetā 2019.gada 4.jūnijā, TA-748) vispārīga norma attiecībā uz visām iestādēm. “4. pants. Amatpersonas likumīgo prasību nepildīšana un amatpersonas darbības traucēšanaPar amatpersonas likumīgo prasību nepildīšanu vai amatpersonas darbības traucēšanu –piemēro brīdinājumu vai naudas sodu fiziskajām personām līdz simt četrdesmit naudas soda vienībām, bet juridiskajām personām – no četrpadsmit līdz diviem tūkstošiem astoņsimt naudas soda vienībām.” |
| 216. pants. | 47. panta pirmā daļa regulē Valsts Dzelzceļa tehniskās inspekcijas kompetenci;47. panta otrā daļa regulē Valsts policijas kompetenci. |
| 216.1 pants. | 47. panta pirmā daļa. |

 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija, Valsts policija, Valsts dzelzceļa administrācija un VAS “Latvijas dzelzceļš” |
| 4. | Cita informācija |  Likumprojekts 2018. gada 8. martā izskatīts Tieslietu ministrijas Latvijas Administratīvo pārkāpumu kodeksa pastāvīgajā darba grupā.Dati par sastādītajiem administratīvā pārkāpuma protokoliem par LAPK 109. panta sestajā daļā, 110. pantā, 1101, pantā, 1102, 1105. pantā paredzēto pārkāpumu no 2008. gada 1. janvāra līdz 2018. gada 31. decembrim, ir šādi:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018  |
| LAPK 109.panta sestā daļa | 0 | 0 | 1 (VDZTI) | 3 (VDZTI) | 0 | 2 (VDZTI) | 0 | 0 | 2 (VDZTI) | 1 (VDZTI) | 1 (VDZTI) |
| LAPK 110.pants | 415 (414 VP un 1 VRS) | 121 (VP) | 12 (11 VP un 1 VDZTI) | 12 (VP) | 6 (5 VP un 1 VRS) | 8 (VP) | 6 (VP) | 9 (VP) | 11 (9 VP un 2 pašv.policija) | 14 (VP) | 12 (VP) |
| LAPK 1101. pants | 0 | 0 | 1 (VP) | 0 | 0 | 0 | 0 | 0 | 2 (VDZTI) | 1 (VDZTI) | 0 |
| LAPK 1102. pants | 0 | 2 (1 VP un 1 VDZTI) | 1 (VDZTI) | 1 (VDZTI) | 1 (VDZTI) | 1 (VDZTI) | 2 (1 VP un 1 VDZTI) | 8 (VDZTI) | 6 (VDZTI) | 5 (VDZTI) | 2 (VDZTI) |
| LAPK 1105. pants | 0 | 0 | 0 | 0 | 0 | 0 | 0 | 0 | 0 | 0 | 0 |
| Iekavās norādīta iestāde, kas sastādīja protokolu un protokolu skaits.VP- Valsts policijaVRS- Valsts robežsardze, VDZTI – Valsts Dzelzceļa tehniskā inspekcija. |

 |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras varētu pārkāpt attiecīgās tiesību normas, kā arī kompetentajās institūcijās - Valsts dzelzceļa tehniskajā inspekcijā un Valsts policijā – nodarbinātos. |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām un juridiskajām personām administratīvais slogs nemainās un likumprojekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2019. gads | Turpmākie trīs gadi (euro) |
| 2020. gads | 2021. gads  | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | nav precīzi aprēķināms | nav precīzi aprēķināms | nav precīzi aprēķināms |  nav precīzi aprēķināms | nav precīzi aprēķināms |  nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |  nav precīzi aprēķināms |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 |  0 |  0 |  0 |  0 |
| 5. Precizēta finansiālā ietekme | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.1. valsts pamatbudžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Jaunos pienākumus veic esošo finanšu resursu ietvaros. |
| 8. Cita informācija | Piemērotie un iekasētie administratīvie sodi ietekmēs valsts budžeta ieņēmumus. Likumprojekts paredz lielākus naudas sodus, tādēļ ir paredzams valsts budžeta ieņēmumu pieaugums. Valsts budžeta ieņēmumu pieaugums nav precīzi aprēķināms, jo nav iespējams paredzēt, kāds būs administratīvi sodīto personu skaits un tām piemērotā administratīvā soda apmērs, kas atkarīgs no kompetentās iestādes konstatētajiem administratīvajiem pārkāpumiem un administratīvā pārkāpuma lietas faktiskajiem apstākļiem. Likumprojekts tiks īstenots Satiksmes ministrijas esošo valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2018. gada 23. novembrī tika ievietots tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Saņemti priekšlikumi no VAS “Latvijas dzelzceļs”, precizēts likumprojekts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija, Valsts policija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs: satiksmes ministrs T. Linkaits

Vīza: valsts sekretāra p.i. Dž. Innusa